**Ρινοκερίτις!...**

**Α. Το περιεχόμενο του κειμένου**

*Οι****Ρινόκεροι****είναι δυνατά άγρια ζώα. Είναι ζώα ενδημικά που μετακινούνται ελάχιστα έξω από το πεδίο τους καθ’ όλη τη διάρκεια της ζωής τους. Έχουν καθιερωμένες συνήθειες και δεν αγαπούν πολύ την παρέα. Δεν έχουν καλό χαρακτήρα. Κυρίως ο μαύρος ρινόκερος συχνά θυμώνει και ορμάει μπροστά. Είναι μύωπας και αντιδρά σ’ έναν ασυνήθιστο θόρυβο ή σε μια μυρωδιά που δε γνωρίζει. Ο ρινόκερος είναι ζώο χορτοφάγο. Τρώει φυτά και χόρτα σε μεγάλες ποσότητες. Το βάρος τους μπορεί να φτάσει και τους 3 τόνους.*

*Ο****Ρινόκερος****του****Ευγένιου Ιονέσκο****είναι θεατρικό έργο που ανεβάστηκε το 1959 στη Γερμανία. Κεντρικός ήρωας, ο****Μπερανζέ****, ο οποίος έρχεται αντιμέτωπος με τους συμπολίτες του που έχουν προσβληθεί από την****ρινοκερίτιδα****, και έχουν μεταβληθεί σε άγριους και ευτυχισμένους ρινόκερους. Στόχος του έργου να καταδείξει τον τρόπο με τον οποίο οι κοινωνίες μετατρέπονται σε άμορφες μάζες ανθρώπων τις οποίες χειραγωγούν αυτοί που έχουν την εξουσία. Το έργο αποτελεί μια δυναμική απάντηση σε κάθε μορφή ολοκληρωτισμού και ανήκει στο «****θέατρο του παραλόγου».****Τα έργα αυτής της σχολής παρουσιάζουν τον παραλογισμό της ανθρωπότητας και την αδυναμία επικοινωνίας των ανθρώπων με τη γλώσσα.*

*1. Εντοπίστε τα* *συμπτώματα της ρινοκερίτιδος.*

*2. Τώρα να εντοπίσετε τα αίτια του προβλήματος ή άλλους ευνοϊκούς παράγοντες και τον ιδιαίτερο τρόπο με τον οποίο συμβάλλουν στην όξυνση του προβλήματος.*

*3. Παρουσιάστε τις συνέπειες που έχει ασθένεια στην υγεία.*

 *4. Αναφερθείτε στους τρόπους αντιμετώπισης της ασθένειας, κατά τον συγγραφέα και στη στάση που μας προτείνει να κρατήσουμε απέναντι στο φαινόμενο της ρινοκερίτιδας.*

 *5. Συμφωνείτε ότι το πρόβλημα της ρινοκερίτιδας είναι επίκαιρο; Σε ποιο βαθμό ανταποκρίνεται στην πραγματικότητα που ζείτε;*

 *6. Για τον χρονογράφο το πρόβλημα είναι άλυτο. Συμφωνείτε με την άποψή του ή έχετε εσείς να προτείνετε κάποια λύση;*

 **Β. Το κειμενικό είδος του χρονογραφήματος.**

***Χρονογράφημα:*** *Είδος έντεχνου πεζού λόγου με λογοτεχνική χροιά το οποίο δημοσιεύεται σε εφημερίδες και περιοδικά.* ***Στόχος του*** *να σχολιάσει την κοινωνική, πολιτιστική και πολιτική επικαιρότητα, να υποδείξει, να συμβουλεύσει, να διδάξει, να διαπαιδαγωγήσει.* ***Χαρακτηριστικά του*** *η συντομία, ο εύθυμος, χιουμοριστικός τόνος, αλλά και κάποτε, ο επικριτικός, δηκτικός, ειρωνικός ή και διδακτικός.* ***Τα θέματά του*** *αντλούνται από την επικαιρότητα και είναι ποικίλα.* ***Το ύφος του*** *συνήθως είναι λιτό, με στοιχεία δραματοποίησης, πολύ κοντά στον προφορικό λόγο.*

*Με βάση τον παραπάνω ορισμό του χρονογραφήματος, ας εντοπίσουμε χαρακτηριστικά γνωρίσματα του συγκεκριμένου κειμενικού είδους στο κείμενο που διαβάσαμε. Ακολουθήστε τα παρακάτω βήματα.*

**Ι.** *«Το χρονογράφημα είναι δημοσιογραφικό κείμενο…».* Βρείτε τα κοινά σημεία του χρονογραφήματος με το άρθρο:

α. Αφορμή από επίκαιρο γεγονός:

β. Παρουσίαση του προβλήματος:

γ. Το σχόλιο του χρονογράφου:

δ. Σε πολλά άρθρα η είδηση παρουσιάζεται με ένα γενικό και συνοπτικό τρόπο στην αρχή και στη συνέχεια αναπτύσσεται με λεπτομέρειες (απαγωγική σύνδεση). Μπορείτε να διακρίνετε τα δύο μέρη στο χρονογράφημα;

ε. Βρείτε συνδετικές λέξεις και φράσεις στο κείμενο με τις οποίες συνδέονται οι παράγραφοι μεταξύ τους και χαρακτηρίστε τον τρόπο σύνδεσης.

 ***ΙΙ.*** *«το χρονογράφημα έχει λογοτεχνική χροιά…».* Βρείτε τα λογοτεχνικά στοιχεία του χρονογραφήματος (μεταφορές, ποιητικό λόγο, δραματικά στοιχεία).

***ΙΙΙ.*** *«Το χρονογράφημα έχει χιουμοριστικό και συχνά δηκτικό και ειρωνικό τόνο».* Βρείτε χιουμοριστικά ειρωνικά στοιχεία του κειμένου.